פרוטוקול ועדת התחרויות 17.7.22

משתתפים: ליאור שרר, אילן אידלסון, ציקי, רונן בידרמן, בנגמין

הדיון התמקד בשני נושאים:

1. היקף התמיכה של האגוד במארגני התחרויות
2. תכנון לוח התחרויות לעונה הבאה 22/23

**תמיכת האיגוד במארגנים**:

עולה השאלה האם יהיה שינוי בתמיכת האיגוד במארגני התחרויות,

התמיכה הניתנת כיום:

1. הרשמה וגביה
2. משקיף
3. ביטוח
4. החזר הוצאות המשטרה (המתקבלות ממשרד הספורט)

המדידה בתחרות האופניים יקרה, כ 5000 ₪ להגעה ועוד כ 20-30 ₪ למשתתף, זה הוביל למציאת פתרונות אלטרנטיבים של מדידה ידנית בתחרויות בהן זה אפשרי.

הוצע שבתחרות אופני הרים ניתן יהיה לצמצם כמות השופטים מ6-7 ל שלושה (זינוק, פעמון ובפידזון)

עולה העניין שלעיתים השיפוט נותן גיבוי למערכת המדידה אך לעיתים השופטים הם החוליה החלשה, כאשר שולחים שופט משקיף הוא מרגיש יותר אורח מאשר שופט.

הוצע לבחון הגברת הסיוע בשני תחומים:

1. מדידה
2. אבטחה רפואית – עלות שהתייקרה השנה בשל הגברת הדרישות לשני אמבולנסים שהם 4\*4, אין צורך ברופא מספיק שיהיה חובש.

רבקה תעביר הבקשה לאיגוד והנושא ייבחן, צריך לקחת בחשבון שתקציב האיגוד קטן יותר השנה מאשר בשנה האחרונה ויהיה קושי להגדיל התמיכה במארגנים.

**לוח תחרויות 22/23**

בעניין תכנון התחרויות לעונה 22/23, ציקי מכין לוח תחרויות מתוכנן, כאשר המטרה המרכזית היא לבצע את התחרויות שהתקיימו בשנה האחרונה ולהוסיף עליהן תחרויות נוספות.

בשנה האחרונה נוספה תחרות סבב גביע המדינה באופני הרים והכוונה היא להמשיך לקיים זאת גם בעונה הבאה.

על פניו נראה שהיקף התחרויות בענפי הולודרום ואופני ההרים מספקים הן בכמות התחרות והן בתוכן.

הקושי כמובן הוא בתחום תחרויות אופני הכביש. יש מיעוט מארגנים לתחרויות אלו , הסיבה המרכזית נעוצה בעובדה שתחרויות אלו יקרות יחסית וכן בשל מיעוט משתתפים (באליפות ישראל האחרונה השתתפו כ 330 מתחרים).

לכן הומלץ בשלב זה לא לציין בלוח התחרויות תכנון שונה ממה שהיה מתוכנן השנה כדי ליצור אמינות ואפשרות לעמוד ביעד התחרויות.

בכל מקרה הנושא ייבחן שוב במהלך הועדה הבאה.

ציקי ממליץ על תחרויות קריטריום, מאפשרות לקיים יחסית כמות גדולה של תחרויות בעלות תקציבית סבירה.

בנגמין מציע להגדיל את כמות הרוכבים הרשומים באיגוד ושהתמיכה צריכה להינתן היכן שיש כמות רוכבים גדולה ושם יש צמיחה.

ליאור טוען שהצמיחה לא תבוא מהמאסטרס כי אם בקרב הצעירים, יש אלפי ילדים בחוגים, צריך לדאוג שיהיו מספיק מדריכים ומספיק תחרויות כדי שהתחום יתפתח.

תודה רבה לכל המשתתפים.